cyanic-selkie/wikianc huggingface dataset:
ইসলামে বহুবিবাহ
নারীবাদের উদ্ভব
যদিও অনেক দিন ধরেই এই ধর্মের সমাজ সংস্কারের ক্ষেত্রে নারী অধিকার অগ্রভাগেই ছিল, তবুও মুসলিম নারীবাদ একটি সম্পূর্ণ নতুন আন্দোলন। এর সূত্রপাত হয় যখন মুসলিম নারীগণ অনুধাবন করেন, তারা তাদের ধর্মগ্রন্থগুলোকে (যেগুলো মুসলিম সমাজ ও নৈতিকতা নির্ধারণ করে) পুনরায় পাঠ করে (পুনর্ব্যাখ্যা) সমাজে তাদের ভূমিকার পরিবর্তন করতে পারে। এই পুনর্ব্যাখ্যার দিকে যাওয়া ইসলামে নতুন চর্চা নয়। পুরুষ ইসলামিক পণ্ডিতগণ মুহম্মদের মৃত্যুর পর থেকেই এটি করে আসছেন, কিন্তু কখনও কোন নারীকে এমন কিছু করতে দেখা যায় নি। এবারই প্রথম যখন নারীরা কোরান ও হাদিসকে বিশ্লেষণী উপায়ে পড়া যায় তা শেখা শুরু করে। তাদের নতুন ধর্মীয় জ্ঞান তাদেরকে তাদের বিশ্বাস সম্পর্কে শিখতে এবং ধর্মগ্রন্থের শিক্ষিত ব্যাখ্যাকার হবার দিকে ধাবিত করে। এই ইসলামী নারীবাদী পণ্ডিতদের অনেকেই অনুধাবন করা শুরু করে যে ইসলাম এবং ইসলামী সমাজের পিতৃতান্ত্রিক চর্চাসমূহের মধ্যে কোন বন্ধন নেই। যেমন, এই নারীবাদীরা মুহম্মদের জীবন সম্পর্কে বিশ্লেষণ করতে শুরু করে এবং যুক্তি দেখায় যে তিনি নারীদের সাথে সেই সময় অনেক প্রগতিশীল উপায়ে ব্যবহার করতেন। মুহাম্মাদ তার ধর্মীয় চর্চায় তার সকল স্ত্রীকেই অন্তর্ভুক্ত করেন এবং তাদেরকে তিনি এতটাই সম্মান করতেন যে তাদের দুঃখ এবং উপদেশ আন্তরিকতার সাথে গ্রহণ করতেন। এমনকি তারা যুদ্ধেও তার সাথে অংশগ্রহণ করেন। মুসলিম নারীবাদীদের কথা অনুসারে, ইসলামে বহুবিবাহের উদ্দেশ্য ছিল ইসলামপূর্ব যুগে যে বহুবিবাহের প্রথা প্রচলিত ছিল তা হ্রাস করা। সেসময় বিজয়ী শাসকগণের অনেক বড় আকারের হারেম থাকত, আর সেখানে নারীকে কোনরকম সম্মান দেয়া হত না, যেখানে ইসলাম সেই স্ত্রীর সংখ্যা কমিয়ে একটি নির্দিষ্ট মাত্রার মধ্যে নিয়ে আসে যা একজন স্বামীর জন্য প্রয়োজন হতে পারে ও যেখানে স্বামীকে তার প্রত্যেক স্ত্রীর সাথেই সমানভাবে আচরণ করতে হবে। এই নারীবাদীগণ সেই ধারণাতেই জোড় দেন যে, কেবল যেসব পুরুষ তাদের স্ত্রীদেরকে সমান ভালোবাসা এবং সমানভাবে ভরন পোষণের সক্ষমতা অর্জন করতে পারবেন কেবল তাদেরকেই একাধিক স্ত্রীর অনুমোদন দেয়া হবে। তারা এও বলেন যে, ইসলামে বহুবিবাহের চর্চা শুরুর কারণ ছিল পিতৃহীন বা অনাথ শিশুর দেখাশোনা ও যত্ন নেবার উদ্দেশ্যে। তাই সেসময় বহুবিবাহ পরহিতকারী ও সম্মানজনক উদ্দেশ্যে বহুবিবাহের বিধান দেয়া হয়েছিল। ইসলামী নারীবাদীগণ বলেন, "প্রাচীন দুনিয়ায় লিঙ্গ বৈষম্য বলে কিছু ছিল না, এবং খ্রিষ্ঠীয় ও ইহুদি ধর্মগ্রন্থে নারীদেরকে যেভাবে দেখা হয়েছে ইসলামী ধর্মগ্রন্থে নারীরা তার থেকে খুব একটা ভিন্ন অবস্থানে নেই" - এই কথাগুলোর ইসলাম সম্পর্কে সাধারণ জ্ঞানের অভাব থেকে প্রসূত।
দুজন শীর্ষস্থানীয় মুসলিম পণ্ডিত যারা ধর্মগ্রন্থের পুনর্ব্যাখ্যার মাধ্যমে নারীর অধিকার বৃদ্ধির দিকে মনোনিবেশ করেছেন তারা হলেন আমিনা ওয়াদুদ এবং আসমা বারলাস। এই দুজন নারীর মতেই ইসলাম এমন একটি ধর্ম যা লৈঙ্গিক সমতা প্রচার করে। তাদের মতে লিঙ্গ বৈষম্যের মূল কারণ সামাজিক চর্চাসমূহ, ইসলাম নয়। ওয়াদুদ বলেন, কুর'আন তিনটি ক্ষেত্রে বহুবিবাহের অনুমতি দেয়: যদি স্বামী যৌন-সন্তুষ্ট না হন এবং এরজন্য তিনি অন্য সম্পর্ক বা পতিতার কাছে না গিয়ে আরেকজন স্ত্রীর কাছে যেতে পারেন, যদি প্রথম স্ত্রী সন্তান ধারণে অক্ষম হয় বা অন্য কোন মায়ের তার সন্তান সহ দেখভালের প্রয়োজন হয়, এবং/অথবা স্বামী মুসলিম সমাজের অন্য কোন নারীর ভরন পোষণের জন্য অর্থনৈতিকভাবে যথেষ্ট সক্ষম হন। ওয়াদুদের মতে, কুর'আন যেরকম বহুবিবাহ সমর্থন করে, তা হচ্ছে "ন্যায়, যেখানে ন্যায় এর সাথে আচরণ করা হয়, ন্যায় এর সাথে অর্থ ব্যবহার করা হয়, অনাথদের সাথে ন্যায় বিচার করা হয়, এবং স্ত্রীদের সাথেও ন্যায় বিচার করা হয়।" বারলাস, যিনি এর কয়েক বছর পর তার তাত্ত্বিক গবেষণা প্রকাশ করেন, তিনিও একই যুক্তি দেখান। উভয় নারীবাদী পণ্ডিতই ৪:৩ আয়াতে বহুবিবাহ সম্পর্কিত ইসলামী তত্ত্বের উৎস্য সম্পর্কে বলেন। কুর'আনের এই আয়াতটি নারীকে শোষণ করার জন্য বহুবিবাহের বিধান দেবার জন্য দেয়া হয় নি, বরং নারীর যত্ন নিশ্চিত করতেই এটি দেয়া হয়।
ইসলামী দুনিয়ায় আরেকরকম নারীবাদ আছে যা স্বাধীন বা রাষ্ট্রীয় নারীবাদ। এই আন্দোলনের পেছনের মূল প্রতিপাদ্য হচ্ছে "ইসলামী আইনগত এবং রাজনৈতিক ব্যবস্থায় কোন সংস্কার সম্ভব নয় যেখানে ক্ষমতা কাঠামো চূড়ান্ত মাত্রায় পুরুষ শাসিত এবং এটি সংবিধান দ্বারা সমর্থিত, যে সংবিধানটি কেবল পুরুষ দ্বারা নির্মিত ধর্মীয় ব্যবস্থা যা রাষ্ট্রকে পরিচালিত করে।" তারা এও বলেন যে, ইসলাম নারীদের একটি পরিষ্কার ভূমিকাকে সমর্থন করে এবং বাঁচিয়ে রাখে যা নারীকে একটি প্রান্তিক স্তরে মূল্যায়িত করে। এই মুসলিম নারীবাদীগণ বলেন ধর্মগ্রন্থের পুনর্ব্যাখ্যা দিয়ে নারীর অবস্থার খুব একটা পরিবর্তন করা যাবে না, আর সম্ভবত নারীর অধিকার বৃদ্ধির একটি মাত্র উপায় হচ্ছে ইসলামের গণ্ডিত বাইরে গিয়ে কাজ করা। তাই তাদের মতে বর্তমানে প্রচলিত বহুবিবাহ প্রথার পরিবর্তন আনতে চাইলে কেবল কুর'আন-হাদিস আসলেই এই চর্চাকে সমর্থন করে কিনা বা করলে কতখানি করে তা নির্ণয় করে এগুলোর পুনর্ব্যাখ্যা দেয়াই যথেষ্ট হবে না, তার পরিবর্তে এর জন্য রাজনৈতিক ও আইনব্যবস্থার সংস্কার প্রয়োজন।
নারীর আন্দোলন এবং আফ্রিকায় পরিবার আইন সংস্কার
মুসলিম সমাজে বহুবিবাহের উপর নারীবাদের প্রতিক্রিয়া বিভিন্ন জায়গায় বিভিন্ন রকম। এটা বিভিন্ন স্থানের বিভিন্ন সংস্কৃতি ইসলামের সাথে কীভাবে মিথস্ক্রিয়া করে তার উপর নির্ভর করে। যেমন, ইরানে ১৯৭৯ সালের ইসলামী আন্দোলনের পর নারী অধিকার পরিবর্তিত হয়। এই আন্দোলনের পর পরিবার সুরক্ষা আইনকে (Family Protection Law) তুলে দেয়া হয়, যা নারীকে কিছু ক্ষমতা দান করেছিল এবং বহুবিবাহের উপর ন্যুনতম প্রতিবন্ধকতা আরোপ করেছিল। তখন মুসলিম নারীদেরকে তাদের মূলধারার ভূমিকায় ফিরে আসতে উৎসাহিত করা হয়। এই অধিকার হারানোর ব্যাপারটি ইরানের মুসলিম নারীবাদীদেরকে বোধ করায় যে নিজেদের অধিকার রক্ষার জন্য তারা সরকারের উপর নির্ভর করতে পারে না। এর ফলে ব্যক্তিগত মর্যাদার আইনগুলো (personal status laws) তৈরি হয় যার মধ্যে বহুবিবাহ সহ বিবাহ ও বিবাহবিচ্ছেদের মত অনেক বিষয় পড়ে। এই আইনটি ১৯৮৬ সালে পাস করা হয়, আর এই আইনটি "১৯৭৫ সালের পরিবার সুরক্ষা আইনকে কার্যকরীভাবে পুনর্বহাল করতে সক্ষম হয়, যেখানে একজন স্ত্রী বিবাহবিচ্ছেদের অধিকার লাভ করে, যদি তার স্বামী তার অনুমতি না নিয়ে আরেকটি বিয়ে করে, অথবা যদি ... তার স্বামী তার সাথে সঠিক ও ন্যায্যভাবে ব্যবহার না করে।" এটি ইরানের মুসলিম নারীদেরকে বহুবিবাহের বিরুদ্ধে কিছু আইনগত সুরক্ষা দান করে, কিন্তু এই আইনের প্রয়োগ এখনও আদালতের ব্যাখ্যার উপর নির্ভরশীল। মুসলিম নারীদের আন্দোলন ইরানে আরও বেশি ক্ষমতা অর্জন করতে শুরু করে যখন অনেক মুসলিম নারী বিশ্লেষণী দৃষ্টিভঙ্গিতে কুর'আন পড়তে শুরু করে। এই নতুন পণ্ডিতগণ ইসলামের ব্যাখ্যা নিয়ে যুক্তিতর্কে যেতে পারতেন যাতে নারীরা নির্যাতনের শিকার না হয়ে ক্ষমতায়িত হয়। এছাড়াও তারা এসোসিয়েশন অফ মুসলিম উইমেন এন্ড জয়নাব নামক প্রতিষ্ঠানেরও পরিচালনা করে। অনেক মুসলিম নারী জালাসেহতে যান যেখানে তারা তাদের ধর্মগ্রন্থ এবং নিরাপদ পরিবেশ নিয়ে মুক্তভাবে আলোচনা করতে পারেন। সুতরাং ইরানের আন্দোলনের ফলে বহুবিবাহের মত অনেক পিতৃতান্ত্রিক মূল্যবোধ ইরানে প্রচলিত হলেও, শেষ পর্যন্ত নারীরা অধিক অধিকার অর্জন করতে উৎসাহিত হয়, এবং ধর্মগ্রন্থসমূহ পড়ে আরও বেশি আস্থা অর্জন করে।
মিশর, জর্ডান এবং মরক্কোতেও ইসলামের বহুবিবাহের চর্চাকে বাঁধাগ্রস্ত করা হয়। মিশরের ব্যক্তিগত মর্যাদা আইনসমূহ (personal status laws) ১৯৭৯ থেকে ১৯৮৫ সালের মধ্যে অনেক পরিবর্তনের সম্মুখীন হয় কিন্ত পরিশেষে তারা নারীদের প্রতি খুবই নিয়ন্ত্রণমূলক হয় এবং বহুবিবাহের সীমাবদ্ধতাকে সংকুচিত করে। এর ফলে মিশরের নারীবাদীগণ আন্দোলন করে এবং তারা একটি নতুন বিবাহ চুক্তি তৈরি করে (২০০০ সালে অনুমোদিত), যেখানে নারী বিবাহবিচ্ছেদ ও অন্যান্য ক্ষেত্রে কিছু অধিকার অর্জন করে। জর্ডানে ২০০১ সালে আরও বেশি সফলতা আসে যখন সেখানে নাগরিক মর্যাদা আইন সংশোধিত হয়। এর ফলে স্বামীর পুনরায় বিবাহ করবার পূর্বে তার স্ত্রীর সম্মতির প্রয়োজন পড়ে। এই পরিবর্তন আনয়ন সম্ভব হয়েছিল দেশটিতে নারী অধিকার সংক্রান্ত আরও কিছু প্রগতিশীল সিদ্ধান্ত নেবার সাথে সাথে, যার ফলে দেশটিতে নারীদের মর্যাদা অনেক বৃদ্ধি পায়। মরক্কোতেও মুসলিম নারীবাদী গোষ্ঠী আন্দোলন করে এবং এর ফলে সেখানে বহুবিবাহ কঠিন হয়ে যায়।
এশিয়ায় মুসলিম নারীবাদ
এশিয়ার ইসলামী সম্প্রদায়, যেমন ইন্দোনেশিয়া ও মালয়েশিয়াতেও নারীবাদী আন্দোলন দেখা গেছে যারা বহুবিবাহে সীমাবদ্ধ আরোপনে কাজ করেছে। ইন্দোনেশিয়ার নারীবাদীগণ ধর্মগ্রন্থ পাঠ ও পুনর্ব্যাখ্যার মাধ্যমে পুরুষের এই বহুবিবাহের চর্চাকে চ্যালেঞ্জ করে। ফাতায়াত এনইউ হচ্ছে ইন্দোনেশিয়ায় মুসলিম নারীদের একটি স্বেচ্ছাসেবী প্রতিষ্ঠান, ১৯৫০ সালে নাহদিয়াতুল উলামা নামে একটি সুন্নি মুসলিম গোষ্ঠীর মধ্যবয়স্কা নারীরা তাদের কথা বলতে চেয়েছিলেন বলে ১৯৫০ সালে এই প্রতিষ্ঠানটি তৈরি হয়। প্রথম দিকে এর সদস্য সংখ্যা অনেক কম ছিল, কারণ বেশিরভাগ নারীই হয় বিবাহিত নয় অশিক্ষিত ছিল। এরপর ইন্দোনেশিয়ার বাইরের বিভিন্ন প্রতিষ্ঠান একে অনেক সাহায্য সহযোগিতা করতে শুরু করলে ফাতায়াত এনইউ এর প্রাতিষ্ঠানিক ক্ষমতা বৃদ্ধি পেতে শুরু করে। ফাতায়াত এনইউ এর নারীরা তাদের কাজগুলোকে ন্যয্য প্রতিপাদন করতে ও তাদের সিদ্ধান্ত তৈরি করতে ধর্মগ্রন্থের সাহায্য নিতেন, তাই যেসব নারীরা গভীর ভাবে ধর্মগ্রন্থ অধ্যয়ন করেন তারা এই প্রতিষ্ঠানের জন্য গুরুত্বপূর্ণ ছিল। ফাতায়াত এনইউ অনেক বিতর্কিত সমস্যা নিয়ে লড়াই করেছে, আর এদের মধ্যে বহুবিবাহ খুব সম্প্রতি এদের লড়াই এর বিষয়বস্তুতে পরিণত হয়। যদিও ইন্দোনেশিয়ায় বহুবিবাহ খুব একটা জনপ্রিয় ছিল না, ধীরে ধীরে এটি সমর্থন পেতে শুরু করলে কোন কোন মুসলিম নারী এতি নিয়ে চিন্তিত হয়ে পড়েন। নাহদিয়াতুল উলামা ছিল এমনই একটি প্রতিষ্ঠান যা ইসলামের বহুবিবাহের চর্চাকে সমর্থন করে অনুমোদন দেয়, কিন্তু ফাতায়াত এনইউ এর বিরোধী অবস্থান নেয়, এর সদস্যরা বিশ্বাস করে যে বহুবিবাহ কেবল তখন সম্ভব হবে যদি পুরুষ ও নারী অসম হয়, যা লৈঙ্গিক ভূমিকা নিয়ে কোরানের ব্যাখ্যার বিরুদ্ধে যায়। ফাতায়াত এনইউ বিভিন্ন হাদিস সম্পর্কে বলেন যেখানে মুহম্মদ তার অনুসারীদের বহুবিবাহের চর্চার বিরোধিতা করেছেন। একটি হাদিস বলে:"আল-মিসওয়ার ইবনু মাখরামাহা (রাযি.) বলেন, আমি রাসূলুল্লাহ সাল্লাল্লাহু আলাইহি ওয়াসাল্লাম-কে মাসজিদের মিম্বারের উপর বলতে শুনেছিঃ হিশাম ইবনুল মুগীরাহর বংশের লোকেরা তাদের বংশের এক কন্যাকে আলী ইবনু আবূ তালিবের বিয়ে দিতে অনুমতি চাইছে। কিন্তু আমি অনুমতি দিবো না, তারপরও আমি অনুমতি দিবো না, অনুমতি দিবো না। অবশ্য আবূ তালিবের পুত্র আমার কন্যাকে তালাক দিলে সে তাদের কন্যা বিয়ে করতে পারবে। কারণ আমার কন্যা আমার দেহেরই একটি অংশ। যেটা তার অপছন্দ, সেটা আমার অপছন্দ এবং তাকে যা দুঃখ দেয়, তা আমাকেও দুঃখ দেয়।"ফাতায়াত এনইউ এর নেতৃগণ যুক্তি দেখান যে, ইসলামে বহুবিবাহ যদি একটি অনুমোদিত চর্চা হত, তাহলে মুহম্মদ তাতে অনুমতি দিতেন। যাই হোক, ফাতায়াত এনইউ এখনও এর প্যারেন্ট প্রতিষ্ঠানের উপর নির্ভর করে, তাই তারা তৃণমূল পর্যায়ে গিয়ে যেভাবে কাজ করতে ও ইসলামের পুনর্ব্যাখ্যা দান করতে চান, তা তারা করতে পারেন না।
মালয়েশিয়ায় বহুবিবাহকে এমনভাবে বিবেচনা করা হয় যা জনসাধারণের সামনে আলোচনা করা হয় না, কিন্তু সম্প্রতি এটি জনসাধারণের মধ্যে আলোচনার বিষয়বস্তুতে পরিণত হয়। নতুন ইসলামী পরিবার আইন (Islamic family law) আসবার পর এটা নিয়ে আলোচনা শুরু হয়, যে আইনে পুরুষের বহুবিবাহ চর্চার সুবিধা দান করা হয়েছে। এটি ইসলামী চরমপন্থী গোষ্ঠী, যারা দেশটির ইসলামিক এফেয়ারস অধিদপ্তর থেকে শরিয়াহ আইন পরিচালনা করে, তাদের সাথে দেশটির পাশ্চাত্য শিক্ষায় শিক্ষিত মুসলিম নারীবাদীদের মধ্যে বিতর্কের সৃষ্টি করে, যেখানে এই মুসলিম নারীবাদীরা বলছেন, প্রথমোক্ত দলের দেয়া কোরানের ব্যাখ্যাগুলো পক্ষপাতিত্বমূলক, আর এর কারণেই নারী ও শিশুর প্রতি বৈষম্যমূলক আইন তৈরি করা হয়েছে। আইনটির বিরুদ্ধে প্রচার খুব জনপ্রিয় হয়, কিন্তু আইনটি তবুও পাস করে। মালয়েশিয়ার মুসলিম নারীদের প্রতিষ্ঠানগুলো আইনটি তুলে না নেয়া অবধি এর বিরুদ্ধে প্রচারণা চালিয়ে যাবার পরিকল্পনা করেছেন।
দ্বিতীয় আহমেদ
দ্বিতীয় আহমদে (احمد ثانی আহ‌মেদ-ই-সা‌নি (২৫ ফেব্রুয়ারি ১৬৪৩ অথবা ১ আগস্ট ১৬৪২ – ৬ ফেব্রুয়ারি ১৬৯৫) ছিলেন ১৬৯১-১৬৯৫ পর্যন্ত উসমানীয় সাম্রাজ্যের একজন সুলতান।
প্রাথমিক জীবন
দ্বিতীয় আহমেদের জন্ম ১৮ই ফেব্রুয়ারি ১৬৪৩ বা ১ আগস্ট ১৬৪২ সালে যিনি সুলতান ইব্রাহিম এবং মুয়াজ্জেজ সুলতানের পুত্র। ২১ অক্টোবর ১৬৪৯ সালে, আহমেদ এবং তার ভাই মেহমেদ এবং সুলাইমানের সুন্নতে খতনা করা হয়েছিল।
তার বড় ভাইদের রাজত্বকালে আহমেদ কাফেসে বন্দী ছিলেন এবং তিনি সেখানে প্রায় ৪৩ বছর অবস্থান করেন।
দ্বিতীয় জাতীয় স্থাপত্য আন্দোলন
দ্বিতীয় জাতীয় স্থাপত্য আন্দোলন বা নব্য আঞ্চলিকতাবাদ হলো একটি স্থাপত্য শৈলী, এটি তুরস্কে ১৯৩৯ থেকে ১৯৫০ সালের মধ্যে তার প্রভাব দেখিয়েছিলো এবং সেই সময়ের ক্রমবর্ধমান সর্বগ্রাসী আর জাতীয়তাবাদী ধারণা ও শৈলী দ্বারা প্রভাবিত হয়েছিলো।
শৈলী বৈশিষ্ট্য
থাম্ব|200x200পিক্সেল|[[ইস্তাম্বুল বেতার ভবন, শিশলি, ইস্তানবুল, এটি যৌথভাবে দোয়ান এরজিনবাস, ওমের গুনি এবং ইসমাইল উতকুলার দ্বারা নকশা করা হয়েছে]] থাম্ব|200x200পিক্সেল|[[চানাক্কালে শহীদ স্মৃতিস্তম্ভ, এটি দোয়ান এরজিনবাস ও ইসমাইল উতকুলার দ্বারা নকশা করা হয়েছে]] ১৯৩৮ সালে দ্বিতীয় বিশ্বযুদ্ধে স্থাপত্যের ক্ষেত্রে জাতীয় মূল্যবোধে প্রত্যাবর্তনের দাবিটি বিশ্বযুদ্ধের সূত্রপাতের সাথে আসা অর্থনৈতিক নেতিবাচকতা, যুদ্ধের কারণে বিদেশ থেকে প্রয়োজনীয় নির্মাণ সামগ্রী আনতে না পারা এবং সেই সময়ের চরমপন্থী জাতীয়তাবাদী পরিবেশের সাথে সমান্তরালে বিদেশী স্থপতিদের প্রতিক্রিয়া বৃদ্ধির কারণে উদ্ভূত হয়েছিলো। এই সময়কাল ১৯৪০-এর দশকে শুরু হয়েছিলো ও ১৯৫০-এর দশকে অব্যাহত ছিলো, একে দ্বিতীয় জাতীয় স্থাপত্য আন্দোলন বলা হয়। এছাড়াও স্থাপত্য সমালোচকরা এই সময়কালকে নব্য আঞ্চলিকতাবাদ হিসেবে বর্ণনা করেছিলেন।
প্রথম জাতীয় স্থাপত্য আন্দোলনের মতোই এই সময়কালে উসমানীয় স্থাপত্যের বৈশিষ্ট্য ও বিশেষ করে সেলজুক স্থাপনাকে ভিত্তি হিসাবে নেওয়া হয়। এই দুটি স্থাপত্য বোঝার পাশাপাশি, তুর্কি আবাসিক স্থাপত্যের বৈশিষ্ট্যগুলোও এই আন্দোলনের অনুশীলনকারীদের দ্বারা ব্যবহৃত হয়েছিলো। প্রধানত ধ্রুপদী উসমানীয় রূপ ব্যবহারকারী প্রথম জাতীয় স্থাপত্য আন্দোলনকে তার সময়ে প্রতিক্রিয়াশীল হিসাবে বর্ণনা করা হলেও দ্বিতীয় জাতীয় স্থাপত্য আন্দোলন এই ধরনের সমালোচনার সম্মুখীন হয়নি। এর সবচেয়ে গুরুত্বপূর্ণ কারণগুলোর মধ্যে অন্যতম ছিলো দ্বিতীয় শৈলীতে আধুনিক স্থাপত্যের উপাদানগুলোর আরও ব্যাপক ব্যবহার। সহজে স্থাপন করা হালকা ক্যারিয়ার ব্যবস্থা এবং স্থানগুলোতে অনেক সূর্যালোক সরবরাহকারী ঐতিহ্যবাহী কাঠের বাড়ির স্থাপত্য উপাদান দ্বিতীয় জাতীয় স্থাপত্য আন্দোলনের প্রত্যাশাকে ছাড়িয়ে গেছে।
প্রায়োগিক উদাহরণ
প্রজাতন্ত্রের প্রথম বছরগুলোয় একটি নতুন রাষ্ট্র প্রতিষ্ঠার উত্তেজনা ও ঐতিহ্যের সন্দেহ এবং এটি যে জাতীয়তাবাদী আন্দোলনের প্রভাবে আরও বেশি জাতীয় আন্দোলন দ্বারা প্রতিস্থাপিত হয়েছিলো তা এই সত্যের সবচেয়ে আকর্ষণীয় উদাহরণগুলোর মধ্যে অন্যতম হলো ১৯৪০-এর বিশ্ব আঙ্কারায় পুরানো প্রদর্শনী হাউস। শেভকি বালমুমজু দ্বারা ১৯৩৩ থেকে ১৯৩৪ সালের মধ্যে নির্মিত প্রদর্শনী ঘরটি মূলত সোভিয়েত গঠনবাদী শৈলীর নিকটবর্তী একটি নকশা ছিলো। অন্যান্য ব্যাখ্যা অনুযায়ী, এই নকশাটি আসলে একটি ডি স্টিজল, অর্থাৎ একটি নব্য প্লাস্টিসিজম শৈলীর ভবন ছিলো। যাইহোক, ভবনটি পল বোনাৎজ দ্বারা পুনরায় নকশা করা হয় ও ১৯৪৮ সালে গীতিনাট্য মঞ্চ হিসেবে চালু হয়েছিলো। এখনও আঙ্কারায় ব্যবহৃত একমাত্র অপেরা হাউস তথা এই ভবনের প্রথম আধুনিকতাবাদী লাইনগুলো সম্পূর্ণভাবে ধ্রুপদীকরণ করা হয়েছে এবং দ্বিতীয় জাতীয় স্থাপত্য আন্দোলনের শৈলীতে এর পোর্টিকো, গয়না ও অলঙ্কার সহ অভিযোজিত হয়েছে। বাম|থাম্ব|230x230পিক্সেল| [[আনাতকাবির, আন্দোলনের অনুকরণীয় একটি কাঠামো]] দ্বিতীয় জাতীয় স্থাপত্য আন্দোলনের সবচেয়ে গুরুত্বপূর্ণ প্রতিনিধিরা হলেন সেদাদ হাক্ক এলদেম ও এমিন ওনাত। এছাড়াও, ব্রুনো টাউট এই আন্দোলনের সাথে চিহ্নিত নকশাগুলোও উপলব্ধি করেছিলেন। সেদাত হাক্ক এলদেম ও এমিন ওনাত একসাথে যে নকশাগুলো তৈরি করা হয়েছিল তার মধ্যে সবচেয়ে সুপরিচিত হল ইস্তাম্বুল বিশ্ববিদ্যালয়ের বিজ্ঞান অনুষদ ও পত্র ভবন (১৯৪৪-১৯৫২) এবং ইস্তাম্বুল আদালত দরবার (১৯৪৮)। ইস্তাম্বুল বিশ্ববিদ্যালয়ের বিজ্ঞান অনুষদ ভবনগুলোর সবচেয়ে স্বতন্ত্র বৈশিষ্ট্যগুলোর মধ্যে অন্যতম হলো যে তারা প্রতিসাম্যকে গুরুত্ব দেয় ও এটি একটি স্মৃতিস্তম্ভ। এই ক্ষেত্রে, যদিও এটি সেই সময়ের সর্বগ্রাসী শাসন বা নাৎসি স্থাপত্যের ফ্যাসিবাদী স্থাপত্যের উপাদানগুলোকে বহন করে, এটি উসমানীয় আবাসিক স্থাপত্যের সাথে কিছু স্থাপত্য উপাদান যেমন এর আঁচলগুলোর একটি সম্পর্কস্থাপন করে। অন্যদিকে, ইস্তাম্বুল আদালত দরবার প্রকল্পটি দ্বিতীয় জাতীয় স্থাপত্য আন্দোলনের উদাহরণগুলোতেও দেখানো হয়েছে, যদিও এটি এমন একটি ভবন যেখানে আধুনিক স্থাপত্যের গুরুত্বপূর্ণ বৈশিষ্ট্য রয়েছে এবং এটি এই সময়ের সর্বশেষ প্রয়োগকৃত উদাহরণ হিসাবে গৃহীত হয়।
ইস্তাম্বুল বেতার ভবন (১৯৪৫) হলো একটি প্রকল্প যা যৌথভাবে দোয়ান এরগিনবাস, ওমের গুনি ও ইসমাইল উতকুলার দ্বারা পরিকল্পিত এবং শিশলিতে অবস্থিত, এটি এই আন্দোলনের আরেকটি উদাহরণ। দুটি উদাহরণ রয়েছে যা প্রতিসাম্য ও স্মারকতার ব্যবহারের ধারণাগুলোকে সর্বোত্তমভাবে প্রতিফলিত করে, যা দ্বিতীয় জাতীয় স্থাপত্য আন্দোলনের সবচেয়ে গুরুত্বপূর্ণ বৈশিষ্ট্য। এর মধ্যে প্রথমটি হল চানাক্কালে শহীদ স্মৃতিস্তম্ভ, এটি স্থপতি দোয়ান এরজিনবাস ও ইসমাইল উতকুলার দ্বারা নকশা করা হয়েছে এবং ১৯৫৪ থেকে ১৯৬০ সালের মধ্যে নির্মিত হয়েছে। সেই সময়কালের শৈলীর সাথে নির্মিত কাঠামোর মধ্যে রয়েছে আনাতকাবির, যেটি এমিন ওনাত ও ওরহান আরদা দ্বারা নকশা করা হয়েছিলো এবং ১৯৪৪ থেকে ১৯৫৩ সালের মধ্যে নির্মিত হয়েছিলো, এখানে মোস্তফা কামাল আতাতুর্কের সমাধি অবস্থিত।
রাসেলের চায়ের কেতলি
রাসেলের চায়ের কেতলি বা মহাজাগতিক চায়ের কেতলি বার্ট্রান্ড রাসেল কর্তৃক উদ্ভাবিত একটি রূপক যা ব্যবহার করে তিনি দেখিয়েছিলেন যে দার্শনিক বিতর্কে প্রমাণের দায়ভার সংশয়ীর উপর বর্তায় না। ধর্মীয় বিতর্কেই এই রূপকের ব্যবহার সবচেয়ে বেশি।
রাসেলের মূলভাষ্য
ইলাস্ট্রেটেড পত্রিকা দ্বারা কমিশনকৃত কিন্তু অপ্রকাশিত “ইজ দেয়ার এ গড?” শিরোনামের একটি প্রবন্ধে ১৯৫২ সালে রাসেল লিখেন,
আমি যদি বলি যে পৃথিবী ও মঙ্গল গ্রহের মাঝখানে একটি চীনা চায়ের কেতলি, যা এতই ছোট যে আমাদের সবচেয়ে শক্তিশালী দূরবিন দিয়েও দেখা যাবে না, একটি ডিম্বাকার কক্ষপথে প্রদক্ষিণ করছে তবে কেউই তা ভুল প্রমাণ করতে পারবে না। কিন্তু আমি যদি বলি যে প্রমাণ করা যাবে না বলে এই চায়ের কেতলির অস্তিত্ব নিয়ে সংশয় পোষণ করা অচিন্তনীয়, তবে আমাকে সঙ্গত কারণেই পাগল হিসেবে অভিহিত করা হবে। এরকম কোন কেতলির কথা যদি প্রাচীন গ্রন্থে লিপিবদ্ধ হত, প্রতি রবিবারে পবিত্র সত্য হিসেবে শিক্ষা দেওয়া হত, বিদ্যালয়গুলোতে ছোট বাচ্চাদের মনে ঢুকিয়ে দেওয়া হত, তবে এহেন বস্তুর অস্তিত্বে অবিশ্বাসকে উন্মাদনার সামিল করা হত এবং আধুনিক যুগের মনোবিজ্ঞানী বা প্রাচীন যুগের ইনকুইজিশনকে তলব করা হত।
সমসাময়িক ব্যবহার
রিচার্ড ডকিন্স তার ২০০৩ সালের বই “এ ডেভিলস চ্যাপলেইন” এ এই রুপকটি ব্যবহার করে ঈশ্বরের অস্তিত্বের ক্ষেত্রে সংশয়বাদের সমালোচনা করেন। বিজ্ঞান ঈশ্বরের অস্তিত্ব বা অনস্তিত্ব সম্পর্কে কিছু বলতে পারে না। অতএব, একজন ধর্মীয় সংশয়বাদী বিশ্বাস করেন যে বিশ্বাস-অবিশ্বাস মানুষের ব্যক্তিগত রুচির ব্যাপার এবং দু’টোই সমপরিমাণ গুরুত্বের দাবিদার। ডকিন্স এখানেই এই রুপকের অবতারনা করেন: একজন সংশয়বাদী যদি বিশ্বাস-অবিশ্বাসকে একই পাল্লায় মাপতে চান, তবে তাকে চায়ের কেতলীতে বিশ্বাসকেও সমপরিমাণ সম্মান দেখাতে হবে কারণ এটির অস্তিত্ব ঈশ্বরের অস্তিত্বের থেকে কোনক্রমেই বেশি সম্ভাব্য নয়।
পিটার এটকিন্স বলেন যে রাসেলের উপমার মূল প্রতিপাদ্য হল একজন বিজ্ঞানী কোন নেতিবাচকতাকে প্রমাণ করতে পারেন না, তাই অক্কামের ক্ষুরের সাহায্যে একটি সহজতর তত্ত্ব সবসময়ই একটি জটিল তত্ত্বের উপরে প্রাধান্য পাবে। তিনি লক্ষ্য করেন যে এই যুক্তি ধার্মিকদের উপর ভাল খাটে না, কারণ ধর্মবিশ্বাস ব্যক্তিগত অভিজ্ঞতা দ্বারা চালিত, একে বৈজ্ঞানিক জ্ঞানের সাথে একই পাল্লায় মাপা যায় না। বৈজ্ঞানিক দৃষ্টিভঙ্গী ওসব ব্যক্তিগত অভিজ্ঞতাপ্রসূত দাবিসমূহকে সংশয়ী দৃষ্টিতে দেখে।
এরিক রিটান এই উপমার বিরুদ্ধে যুক্তি দেখান যে চায়ের কেতলি একটি বস্তু জাগতিক অবভাস এবং একারণে এটি যাচাইযোগ্য, কিন্তু ঈশ্বর বস্তুজগতের ঊর্ধ্বে। তাছাড়া আমরা বস্তুজগত সম্পর্কে যা জানি, তার আলোকে রাসেলের চায়ের কেতলিতে বিশ্বাস মোটেই সমর্থনযোগ্য নয়।
রাসেলের উপমাকে পরবর্তীতে বিভিন্ন ব্যঙ্গমূলক ধর্মে সম্প্রসারিত করা হয়েছে, যেমন- অদৃশ্য, গোলাপী পঙ্খীরাজ ঘোড়া, উড়ন্ত স্প্যাগেটি দানব এবং গ্যারেজে বসবসকারী ড্রাগন ।
পাকিস্তানের জেলা
পাকিস্তানের জেলা হল পাকিস্তানের একটি প্রশাসনিক বিভাগীয় স্তর। প্রদেশ ও বিভাগের পর জেলা তৃতীয় পর্যায়ের প্রশাসনিক বিভাগ। যদিও আগস্ট ২০০০ সালে পুনর্গঠনের কারণে বিভাগ বিলুপ্ত করা হয়েছিল, তবুও পাঞ্জাব ২০০৮ সালে এবং তার দেখাদেখি বেলুচিস্তান ২০০৯ সালে, সিন্ধু ২০১১ সালে, খাইবার পাখতুনখোয়া ২০১৩ সালে পুনরায় ফিরিয়ে আনে।     তিনস্তরের স্থানীয় সরকার পদ্ধতির উপরে রয়েছে ১৪৯ টি জেলা, নিম্ন স্তরে রয়েছে প্রায় ৬৯৬ টি তহশিল (কাশ্মীর অঞ্চল সহ) এবং ৬,০০০ বেশি ইউনিয়ন পরিষদ।
পার্ক সার্কাস
থাম্ব|পার্ক প্যালেস, পার্ক সার্কাস পার্ক সার্কাস ভারতের পশ্চিমবঙ্গ, কলকাতা জেলার মধ্য-দক্ষিণ কলকাতার একটি অঞ্চল।
পুলিশ জেলা
কড়েয়া মহিলা থানা, একই ঠিকানায়, দক্ষিণ পূর্ব বিভাগের অধীনে সমস্ত পুলিশ থানার এক্তিয়ার আছে অর্থাৎ তপসিয়া, বেনিয়াপুকুর, বালিগঞ্জ, গড়িয়াহাট, লেক, কড়েয়া, রবীন্দ্র সরোবর এবং তিলজলা।
দ্রষ্টব্য স্থান
ডান|থাম্ব| পার্ক সার্কাস সেভেন পয়েন্ট ক্রসিংয়ে যানজট থাম্ব| [[কলিকাতা জাতীয় আয়ুর্বিজ্ঞান বিদ্যামন্দির|কলকাতা জাতীয় মেডিকেল কলেজ ও হাসপাতাল (চিত্তরঞ্জন হাসপাতাল)]] এটি নিম্নলিখিত ল্যান্ডমার্কগুলির জন্য উল্লেখযোগ্য:
জে চৌহান
জে চৌহান দ্বাদশ বিধানসভায় গুজরাটের প্রান্তিজ নির্বাচন কেন্দ্র থেকে বিধানসভার সদস্য নির্বাচিত হয়েছিলেন।
ইনস্টিটিউট অব লাইভস্টক সায়েন্স অ্যান্ড টেকনোলজি
ইনস্টিটিউট অব লাইভস্টক সায়েন্স অ্যান্ড টেকনোলজি (আই,এল,এস,টি) ব্রাহ্মণবাড়িয়া জেলায় নাসিরনগর উপজেলায় অবস্থিত একটি শিক্ষাপ্রতিষ্ঠান। ২০১৮ সালের ১ নভেম্বর বাংলাদেশের প্রধানমন্ত্রী ভিডিও কনফারেন্সের মাধ্যমে এটির উদ্বোধন করেন। এটি মৎস্য ও প্রাণিসম্পদ মন্ত্রণালয়ের আওতাধীন "ডিপ্লোমা ইন লাইভস্টক" শিক্ষাপ্রতিষ্ঠান। বাংলাদেশ কারিগরি শিক্ষা বোর্ড এর শিক্ষা কার্যক্রম নিয়ন্ত্রণ করে।
ইতিহাস
২০১৬ সালে ৩০ এপ্রিল তৎকালীন মৎস্য ও প্রাণি সম্পদ মন্ত্রী মোহাম্মদ ছায়েদুল হক এই ইনস্টিটিউটটির ভিত্তিপ্রস্থর স্থাপন করেন। ২০১৮ সালের ১ নভেম্বর প্রধানমন্ত্রী শেখ হাসিনা গণভবন থেকে ভিডিও কনফারেন্সের মাধ্যমে এটির উদ্বোধন করেন।
২০১৮ সালে ১ম ব্যাচের ভর্তি কার্যক্রম শুরু হয়। প্রকল্পের মেয়াদ শেষ হওয়ার পরও নির্মাণকাজ সমাপ্ত না হওয়ায় গাইবান্ধা ইনস্টিটিউট অব লাইভস্টক সায়েন্স অ্যান্ড টেকনোলজিতে ৫০ জন শিক্ষার্থী নিয়ে পাঠদান কার্যক্রম শুরু হয়। পরবর্তীতে তাদের বর্তমান শিক্ষা প্রতিষ্ঠানে ফিরিয়ে নিয়ে আসা হয়।
২০১৮ সালে প্রথম ব্যাচ
২০১৯ সালে দ্বিতীয় ব্যাচ
২০২০ সালে তৃতীয় ব্যাচ
২০২১ সালে চতুর্থ ব্যাচ
২০২২ সালে পঞ্চম ব্যাচ
ভর্তির মাধ্যমে পরিপূর্ণ শিক্ষা কার্যক্রম শুরু হয়েছে।
বর্তমানে শিক্ষা প্রতিষ্ঠানটিতে একটিমাত্র টেকনোলজি চলমান রয়েছে "ডিপ্লোমা ইন লাইভস্টক"।
অবস্থান
ব্রাহ্মণবাড়িয়া জেলার নাসিরনগর উপজেলা সদরের মহিন্দুরা ব্রিজ সংলগ্ন সরাইল-নাসিরনগর আঞ্চলিক মহাসড়কের পাশে ৩ একর জমির ওপর প্রায় ৫০ কোটি টাকা ব্যয়ে ইনস্টিটিউট অব লাইভস্টক সায়েন্স অ্যান্ড টেকনোলজি নির্মাণ করা হয়।
ক্যাম্পাস
৫তলা বিশিষ্ট একাডেমিক ও প্রশাসনিক ভবন, ভেটেরিনারি হাসপাতাল ও ডায়াগনস্টিক ল্যাবরেটরি, অডিটরিয়াম কাম শিক্ষক ডরমেটরি, দুইতলা বিশিষ্ট প্রিন্সিপাল কোয়ার্টার, ৫তলা বিশিষ্ট গ্যারেজ কাম কর্মচারী ডরমেটরি, একটি ছাত্র হোস্টেল, একটি ছাত্রী হোস্টেল, একতলা বিশিষ্ট ছোট প্রাণি এবং বড় প্রাণির জন্য একটি ফার্ম অফিস, একটি পাম্প হাউজ, একটি গাভীর শেড, একটি ছাগলের শেড, একটি হাঁসের শেড ও একটি মুরগীর শেড,এবং ছোট একটি খেলার মাঠ।
টেকনোলজি
বর্তমানে এখানে একটি বিভাগ চালু আছে। যথা:
ছাত্রাবাস
ইনস্টিটিউট অব লাইভস্টক সাইন্স অ্যান্ড টেকনোলজি, নাসিরনগর, ব্রাহ্মণবাড়িয়া ছাত্রদের জন্য ১টি এবং ছাত্রীদের জন্য ১টি আবাসিক হল রয়েছে।১৬০ জন ধারণক্ষম ৫ তলা বিশিষ্ট ছাত্র হোস্টেল ৯৬ জন ধারণক্ষম ৫ তলা বিশিষ্ট ছাত্রী হোস্টেল রয়েছে। ভর্তি কার্যক্রম সম্পন্ন হওয়ার পরও সকল শিক্ষার্থীকে আবাসিক হোষ্টেলে সিট বরাদ্দ দেওয়া হয়।
ছাত্র সংগঠন
বাংলাদেশ ডিপ্লোমা ইন লাইভস্টক স্টুডেন্ট ফেডারেশন, নাসিরনগর কলেজ শাখা।
একাগ্রতা
একাগ্রতা (एकाग्रता, Ekaggatā) বস্তুর অভিপ্রায় সাধনা, ঘনিষ্ঠ ও নিরবচ্ছিন্ন মনোযোগ। এটি যোগ ধ্যানের নিয়মিত অনুশীলন (অভ্যাস) এবং একাগ্রতা অর্জনের জন্য স্ব-আরোপিত শৃঙ্খলার উপর জোর দেয়।
ইতিহাস ও তাৎপর্য
মনো-মানসিক প্রবাহ (অবিচ্ছিন্ন মনোযোগ) একত্রিত করে একাগ্রতা নামক অনুষদ বাড়ানো যেতে পারে যাতে একজন প্রকৃত ইচ্ছা  এবং ইন্দ্রিয়-বস্তু থেকে আনন্দের অভিজ্ঞতা থেকে ভিন্ন আনন্দ লাভ করে। শরীর ক্লান্তিকর বা অস্বস্তিকর ভঙ্গিতে থাকলে বা শ্বাস-প্রশ্বাস অনুপযুক্ত হলে এটি অর্জন করা কঠিন। তপস্যা (তপস) একাগ্রতা এই ধারণার সাথে যুক্ত।
বাদরায়ণের ব্রহ্মসূত্রের তৃতীয় অধ্যায়ে শব্দটি ঘনত্ব বোঝাতে ব্যবহৃত হয়েছে: এটি পূর্ববর্তী অধ্যায়ে আলোচিত অনুশীলনের ফলে গুণ হিসাবে বিবেচিত হয়, যা বৃহদারণ্যক উপনিষদ এবং ছান্দোগ্য উপনিষদে সংক্ষেপে উল্লেখ করা হয়েছে।
ভগবদ্গীতা অনুসারে সত্যের সন্ধানকারীকে তার মনকে ভগবানের (মচ্চিত্তঃ) উপর স্থির রেখে ধ্যান করা উচিত এবং তাঁর (মতপরঃ) মধ্যে লীন হওয়া উচিত। এটি একাগ্রতা। নিত্যযুক্ত শব্দটি এমন ভক্তদের বোঝায় যারা তাদের মনকে নিরবচ্ছিন্নভাবে ঈশ্বরের প্রতি স্থির রাখে।
"ततः पुनःशान्तोदितौ तुल्यप्रत्ययौ चित्तस्यैकाग्रतापरिणामः"
- যোগসূত্র, ৩.১২
মনের একক বিন্দুতে (একাগ্রতা) মনোযোগ (চিত্ত) শান্ত অবস্থার (পূর্বে সঞ্চিত ছাপ) এবং উদ্দীপিত অবস্থার ভারসাম্যের জন্ম দেয় (আরও জ্ঞান অর্জনের জন্য বর্তমান আগ্রহ), যা পরিবর্তন (মনের)। মনের এই দুটি অবস্থা অপরিবর্তিত থাকে এবং স্থির অবস্থায় আনা হয়। একাগ্রতা ও ধারণা পরস্পর থেকে আলাদা নয়, অন্যথায় ধারণা একাগ্রতা অর্জন ও বজায় রাখে। ধরণা একটি নির্দিষ্ট ধারণা বা বস্তুর সাথে মিলিত হয়। একাগ্রতা রাজ্যে স্পষ্টতা ও সঠিক দিক আছে: যোগ একাগ্রতা দিয়ে শুরু হয় এবং নিরোধে শেষ হয়, চেতনার স্থিরতা। ধরণা নিজের মনকে দেখার ক্ষমতা দেয়, কেউ গভীরভাবে ভিতরের দিকে লক্ষ্য করতে শুরু করে। যদি একাগ্রতা  হারালে লক্ষ্য অর্জনের পূর্ণ ইচ্ছাশক্তি হারিয়ে যায়। সন্দেহ, ভয় ও প্রতিক্রিয়াশীল চিন্তা দ্বারা পীড়িত উদ্দেশ্যগুলি উদ্দেশ্যের শক্তিকে ভেঙে দেয় এবং ছড়িয়ে দেয়। যে মনটি সংকল্প (ধারণা)-বিকল্প  (অনুকল্প) এর কারণ তাকে অবশ্যই নিয়ন্ত্রণ করতে হবে, তাকে অবশ্যই আবদ্ধ হতে হবে। একাগ্রতা  নিজের মনকে আবদ্ধ ও স্থির রাখতে সাহায্য করে।
এম আর স্কন্দস্বামী মুদলিয়ার
এম আর কান্দস্বামী মুদালিয়র একজন ভারতীয় রাজনীতিবিদ, টেক্সটাইল বণিক এবং ১৯৫৭ সালের নির্বাচনে ভারতীয় জাতীয় কংগ্রেসের প্রার্থী হিসাবে ভীরাপান্দি আসন থেকে তামিলনাড়ুর বিধানসভার সদস্য নির্বাচিত হয়েছিলেন। তিনি সালেম জেলার সেনগুন্দর পরিবারে জন্মগ্রহণ করেছিলেন।
বগুড়া-৬
বগুড়া-৬ হল বাংলাদেশের জাতীয় সংসদের ৩০০ টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৪১ নং আসন। বর্তমান সংসদ সদস্য জনাব রাগেবুল আহসান রিপু।
সীমানা
বগুড়া-৬ আসনটি বগুড়া জেলার বগুড়া সদর উপজেলা নিয়ে গঠিত।
রাজেন্দ্রপুর ক্যান্টনমেন্ট পাবলিক স্কুল ও কলেজ
রাজেন্দ্রপুর ক্যান্টনমেন্ট পাবলিক স্কুল ও কলেজ বাংলাদেশের রাজধানী ঢাকার অদূরে গাজীপুরের রাজেন্দ্রপুর সেনানিবাসে অবস্থিত একটি শিক্ষাপ্রতিষ্ঠান। প্রতিষ্ঠানটি সদর দপ্তর লজিস্টিক্স এরিয়া, ঢাকা সেনানিবাসের সরাসরি তত্ত্বাবধায়নে পরিচালিত।
ইতিহাস
রাজেন্দ্রপুর সেনানিবাসে অবস্থিত ঢাকা-কাপাসিয়া সড়ক সংলগ্ন সুন্দর বনানীর কোলে স্থাপিত রাজেন্দ্রপুর ক্যান্টনমেন্ট পাবলিক স্কুল ও কলেজ গাজীপুর জেলার একটি ঐতিহ্যবাহী শিক্ষাপ্রতিষ্ঠান। রাজেন্দ্রপুর সেনানিবাসে কর্মরত সেনা কর্মকর্তাদের সন্তানদের জন্য একটি আধুনিক শিক্ষাপ্রতিষ্ঠানের প্রয়োজনীয়তা অনুভব হচ্ছিল শুরু থেকেই। যার ফলে ১৬ই এপ্রিল ১৯৯৫ সালে তৎকালীন সেনাবাহিনী প্রধান লেফটেন্যান্ট জেনারেল আবু সালেহ্ মোহাম্মদ নাসিম রাজেন্দ্রপুর সেনানিবাসে প্রতিষ্ঠানের ভিত্তি প্রস্তর স্থাপন করেন। এশীয় উন্নয়ন ব্যাংকের আর্থিক সহায়তায় প্রতিষ্ঠানের অবকাঠামো নির্মাণ শুরু হয় এবং ২০০১ সালে প্রাথমিক, নিম্ন মাধ্যমিক ও মাধ্যমিক শাখার কার্যক্রম শুরু হওয়ার মধ্য দিয়ে প্রতিষ্ঠানটি তার আনুষ্ঠানিক যাত্রা শুরু করে।
২০০৩ সালে তৎকালীন পরিচালনা পর্ষদের সভাপতির উদ্যোগে কলেজ শাখার কার্যক্রম শুরু হয়। যদিও প্রথম থেকেই প্রতিষ্ঠানটি রাজেন্দ্রপুর ক্যান্টনমেন্ট পাবলিক স্কুল ও কলেজ নামে অভিহিত ছিল। ২০০৯ সালে কলেজ ক্যাম্পাসে পৃথক ভবনে স্বতন্ত্রভাবে ইংরেজি সংস্করণ চালু করে। ২০১০ সালে সুসজ্জিত গ্রন্থাগার প্রতিষ্ঠা, ২০১১ সালে ছাত্র-ছাত্রীদের জন্য তৈরি ভাওয়ালিকা ক্যান্টিন, প্রশস্ত ও শীতাতপ নিয়ন্ত্রিত কনফারেন্স রুম, ২০১৩ সালে মসজিদ উন্নয়ন, ২০১৫ সালে ফ্রন্ট ডেস্ক অফিস তৈরি, অভিভাবকদের বসার জন্য কলেজ বাউন্ডারি সংলগ্ন গার্ডিয়ান শেড, ২০১৬ সালে শিশুদের বিনোদনের জন্য শিশু পার্ক নির্মাণ হয়। ২০১৮ সালে ইংরেজি মাধ্যম ও কলেজ সেকশনে ইন্টারেক্টিভ স্মার্টবোর্ড স্থাপন করা হয়। ২০১৯ সালে মিলনায়তনটিকে অত্যাধুনিক ও শীতাতপনিয়ন্ত্রিত করা হয়। ২০১৫ সালে মাল্টিমিডিয়া পদ্ধতিতে পাঠদান শুরু হয় এবং স্কুল সেকশনে এ প্রক্রিয়া অব্যাহত রয়েছে। বর্তমানে কলেজ শাখায় পাঠদান স্মার্ট বোর্ডের সাহায্যে সম্পূর্ণরূপে মাল্টিমিডিয়া পদ্ধতিতে হচ্ছে। এছাড়াও ২০২২-২৩ শিক্ষাবর্ষ থেকে ইংরেজি ভার্সনে কলেজ শাখা চালুর উদ্যোগ গ্রহণ করা হয়েছে।
বগুড়া-৬
২০১০-এর দশকে নির্বাচন
উপনির্বাচনে আবারও বিএনপি প্রার্থী গোলাম মোহাম্মদ সিরাজ বিপুল ভোটে নির্বাচিত হন।
রাজেন্দ্রপুর ক্যান্টনমেন্ট পাবলিক স্কুল ও কলেজ
অবকাঠামো
৭.৪৪ একরের উপর স্থাপিত এ প্রতিষ্ঠানে চারটি একাডেমিক ভবন, তিনটি প্রশাসনিক ভবন ও একটি ফ্রন্ট ডেস্ক অফিস ভবন, পাঁচটি আবাসিক ভবন, স্কুল ও কলেজ সেকশনের জন্য আলাদা করে মোট দুটি ক্যান্টিন এবং সুসজ্জিত গ্রন্থাগার রয়েছে। এছাড়াও শীতাতপ নিয়ন্ত্রিত মিলনায়তন, ইনডোর স্পোর্টস কমপ্লেক্স, দুটি বাস্কেটবল মাঠ, একটি শহিদ মিনার, একটি মসজিদ এবং শিশুদের খেলাধুলার জন্য রয়েছে একটি পার্ক।
বগুড়া-৬
২০০০-এর দশকে নির্বাচন
২০০৮ সালের সাধারণ নির্বাচনে খালেদা জিয়া তিনটি আসনে দাড়ান: বগুড়া-৬, বগুড়া-৭ ও ফেনী-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেচে নেন ও এর ফলে বাকী দুই আসনে উপনির্বাচন অনুষ্ঠিত হয়। এপ্রিল ২০০৯ সালের উপ-নির্বাচনে বিএনপির জমির উদ্দিন সরকার নির্বাচিত হন।
রাজেন্দ্রপুর ক্যান্টনমেন্ট পাবলিক স্কুল ও কলেজ
পরিবহন সুবিধা
পাঁচটি রুটে শিক্ষার্থীদের জন্য নয়টি বাস নিয়মিতভাবে চালানো হয়-
বগুড়া-৬
১৯৯০-এর দশকে নির্বাচন
১৯৯৬ সালের সাধারণ নির্বাচনে খালেদা জিয়া পাঁচটি আসনে দাড়ান: বগুড়া-৬, বগুড়া-৭, ফেনী-১, লক্ষ্মীপুর-২ ও চট্টগ্রাম-১। সবগুলি আসনে জয়ী হবার পর, তিনি ফেনী-১ আসনকে প্রতিনিধিত্ব করার জন্য বেছে নেন ও এর ফলে চার দুই আসনে উপনির্বাচন অনুষ্ঠিত হয়। ১৯৯৬ সালের সেপ্টেম্বরে উপ-নির্বাচনে বিএনপির মো. জহুরুল ইসলাম নির্বাচিত হন।
ইতিহাস
নির্বাচন কেন্দ্রটি ১৯৭৩ সালে অনুষ্ঠিত নব স্বাধীন বাংলাদেশের প্রথম সাধারণ নির্বাচনের জন্য তৈরি করা হয়েছিল।
রাজেন্দ্রপুর ক্যান্টনমেন্ট পাবলিক স্কুল ও কলেজ
সহশিক্ষা কার্যক্রম
প্রাতিষ্ঠানিক পড়াশুনার পাশাপাশি শিক্ষার্থীরা যাতে বিতর্ক, আবৃত্তি, অঙ্কণ, সঙ্গীত, তথ্য-প্রযুক্তি ও গণিত চর্চার মতো সহ-শিক্ষা কার্যাবলিতে অংশ গ্রহণ করতে পারে সে জন্য রাজেন্দ্রপুর ক্যান্টনমেন্ট পাবলিক স্কুল ও কলেজ পরিচালনা করে আসছে বিভিন্ন ক্লাব কার্যক্রম। নিয়মিত এসব কার্যক্রমে অংশগ্রহণের মাধ্যমে শিক্ষার্থীরা খুব সহজে তাদের সুপ্ত প্রতিভার বিকাশ ঘটাতে পারে যা তাদের যথার্থ উচ্চশিক্ষা ও সঠিক কর্মজীবন নির্ধারণ করতে সহায়ক। এছাড়াও মহান মুক্তিযুদ্ধের চেতনায় একজন প্রকৃত সৎ দেশপ্রেমিক, দক্ষ, আদর্শ ও মানবিক বৈশ্বিক নাগরিক হিসেবে গড়ে তুলতে এই ক্লাব কার্যক্রমসমূহ খুবই গুরুত্বপূর্ণ ভূমিকা পালন করছে।
রাজেন্দ্রপুর ক্যান্টনমেন্ট পাবলিক স্কুল ও কলেজ মোট ১৫ টি ক্লাবের মাধ্যমে সহ-শিক্ষা কার্যক্রম পরিচালনা করে আসছে। এসব ক্লাবগুলির বিবরণ নিচে দেওয়া হল-
১। বিতর্ক ক্লাব
২। পদার্থবিজ্ঞান ক্লাব
শিক্ষাজীবনের শুরু থেকেই শিক্ষার্থীদের পদার্থবিজ্ঞান চর্চাকে উৎসাহিত করতে পদার্থবিজ্ঞানের নানা খুঁটিনাটি বিষয়কে আনন্দায়ক করে উপস্থাপন করে চলছে এই ক্লাব। বিজ্ঞান মেলাতে এই ক্লাবের আবিস্কারকদের নানা চমকপ্রদ আবিস্কারে চোখ ধাঁধিয়ে যায় দর্শনার্থীদের।
৩। রসায়ন ক্লাব
শিক্ষার্থীদের মাঝে রসায়নের প্রতি আগ্রহ সৃষ্টি করা এবং রসায়নের বিভিন্ন ধরনের বিক্রিয়ার বিষয়টি হাতে-কলমে শিক্ষার্থীদের শিক্ষা দেওয়ার জন্য রসায়ন ক্লাব বিভিন্ন ধরনের কার্যক্রম পরিচালনা করে আসছে। বিজ্ঞান মেলায় রসায়ন ক্লাবের সদস্যরা বিভিন্ন ইভেন্টে অংশগ্রহণ করে মেলাকে আকর্ষণীয় করে থাকেন।
৪। জীববিজ্ঞান ক্লাব
জীব ও স্বাস্থ্য বিজ্ঞানের বিভিন্ন বিষয় সম্পর্কে শিক্ষার্থীদের মাঝে আগ্রহ ও সচেতনতা বৃদ্ধির জন্য জীববিজ্ঞান ক্লাব গুরুত্বপূর্ণ ভূমিকা পালন করছে। বিজ্ঞান মেলার বিভিন্ন ইভেন্টে জীববিজ্ঞান ক্লাবের সদস্যদের একটি তাৎপর্যপূর্ণ অবদান রয়েছে। স্থানীয় ও জাতীয় পর্যায়ের বিভিন্ন ইভেন্টে এ ক্লাবের সদস্যরা অংশগ্রহণ করে আসছে।
৫। আইসিটি ক্লাব
নিরাপদে ডিজিটাল ডিভাইস চালানো, উপযুক্ত অনলাইন এথিকস ও শিষ্টাচার মেনে ইন্টারনেট থেকে প্রয়োজনীয় তথ্য খুঁজে বের করা, ওয়েব ডেভেলপমেন্ট ও প্রগ্রামিং প্রভৃতি বিষয় সম্পর্কে শিক্ষারর্থীরা জ্ঞান লাভ করছে এই ক্লাব থেকে।
৬। গণিত ক্লাব
কোমলমতি শিক্ষার্থীদেরকে তাদের শিক্ষা জীবনের শুরু থেকেই গণিতের আনন্দময় জগতের সাথে পরিচিত করিয়ে দিতে ভূমিকা রাখছে গণিত ক্লাব। এই ক্লাবে শিক্ষার্থীরা পরিচিত হচ্ছে গণিতের সব মজার মজার বিষয়ের সাথে যা তাদের গণিতের প্রতি আগ্রকে বাড়িয়ে দিচ্ছে বহুগুণে।
৭। আর্টস ক্লাব
চিত্রশিল্প এবং চারু ও কারুকলা আমাদের সংস্কৃতির খুবই শক্তিশালী ও ঐতিহ্যবাহী উপকরণ। এই শিল্প চর্চার মাধ্যমে শিক্ষার্থীদের দৈহিক, মানসিক, মানবিক ও নান্দনিক বিকাশ ঘটে। পড়াশুনার পাশাপাশি শিক্ষার্থীদের সৃজনশীলতা প্রকাশের আনন্দে উদ্ভাসিত করতে বদ্ধপরিকর এই ক্লাব।
৮। সংগীত ক্লাব (রবীন্দ্র, নজরুল, আধুনিক ও লোকগান)
শিক্ষার্থীদের সুপ্ত প্রতিভা ও মননশীলতার বিকাশে নিজস্ব সংগীত চর্চার গুরুত্ব অপরিসীম। বিভিন্ন জাতীয় দিবস সমূহে ও বার্ষিক সাংস্কৃতিক অনুষ্ঠানে এই ক্লাবের শিক্ষার্থীদের নজরকাড়া সংগীত পরিবেশনা সবাইকে মুগ্ধ করে রাখে।
৯। কালচারাল ক্লাব (অভিনয়, উপস্থিত বক্তৃতা, আবৃত্তি, কৌতুক)
১০। ব্যান্ড ক্লাব
১১। কুইজ ক্লাব
নিয়মিত সাধারণ জ্ঞান চর্চার মাধ্যমে শিক্ষার্থীদেরকে ধীরে ধীরে অসাধারণ করে তোলার লক্ষ্য নিয়ে গঠিত কুইজ ক্লাব। তাই এই ক্লাবের শিক্ষার্থীরা সাধারণ জ্ঞান অনুশীলনের মাধ্যমে অন্যদের থেকে নিজেদেরকে এগিয়ে রাখতে পারছে।
১২। ফটোগ্রাফি ও মিডিয়া ক্লাব
শিল্পের এক অনন্য সাধারণ শাখা ‘আলোকচিত্রবিদ্যা'র সাথে শিক্ষার্থীদের পরিচয় করিয়ে দেয়ার লক্ষ্যে গঠিত ‘ফটোগ্রাফি ক্লাব’। এই ক্লাবের শিক্ষার্থীরা বিভিন্ন ফটোগ্রাফি কন্টটেস্টে অংশ গ্রহণ করে সকলের দৃষ্টি আকর্ষণ করছে।
১৩। স্পেলিং ক্লাব (বাংলা)
শিক্ষার্থীদের নিকট বাংলা ভাষার বানানবিধি সম্পর্কে সুস্পষ্ট জ্ঞান দানের মাধ্যমে এ ক্লাবটি তাদেরকে বাংলা বানান সম্পর্কিত বিভিন্ন প্রতিযোগিতার জন্য উপযোগী করে গড়ে তুলছে।
১৪। স্পেলিং ক্লাব (ইংরেজি)
ইংরেজির বানান ভুল এড়ানো, শিক্ষার্থীদের দ্রুত এবং নির্ভুলভাবে বানান শিখতে সাহায্য করা, শব্দের সঠিক ব্যবহার সম্পর্কে শিক্ষার্থীদের জ্ঞান বৃদ্ধি করা, স্থানীয় ও জাতীয় বানান প্রতিযোগিতায় অংশগ্রহণের জন্য শিক্ষার্থীদের প্রস্তুত করা প্রভৃতি লক্ষ্য অর্জনে ইংরেজি স্পেলিং ক্লাব কাজ করে যাচ্ছে।
১৫। নৃত্য ক্লাব
শিক্ষার্থীদের বিনোদনের অন্যতম একটি উৎস হচ্ছে নৃত্য। নৃত্য ক্লাবে অংশগ্রহণের মাধ্যমে শিক্ষার্থীরা সঠিকভাবে নাচের নিয়ম-কানুন শিখছে এবং বিভিন্ন ইভেন্টে অংশগ্রহণ করে তারা দর্শকদের মনোরঞ্জনে ভূমিকা পালন করছে।
২০২১–২২ নিউজিল্যান্ড ক্রিকেট দলের পাকিস্তান সফর
নিউজিল্যান্ড পুরুষ ক্রিকেট দল ২০২১ সালের সেপ্টেম্বর মাসে পাকিস্তান সফর করে, যে সফরে তিনটি একদিনের আন্তর্জাতিক (ওডিআই) ও পাঁচটি টোয়েন্টি২০ আন্তর্জাতিক (টি২০আই) ম্যাচ খেলা হওয়ার কথা ছিল।  ২০০৩ সালের পর এটিই ছিল নিউজিল্যান্ডের প্রথম পাকিস্তান সফর।
ওডিআই সিরিজটির প্রথমে ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের অংশ হওয়ার কথা ছিল। কিন্তু ২০২১ সালের সেপ্টেম্বর মাসে ঘোষণা দেয়া হয় যে আম্পায়ার সিদ্ধান্ত পর্যালোচনা পদ্ধতির অনুপলব্ধতার কারণে সিরিজটি একটি একক দ্বিপাক্ষিক সিরিজ হিসেবে গণ্য হবে। বিশ্বকাপ সুপার লিগের ম্যাচগুলো ২০২২ সালের ডিসেম্বর মাসে নিউজিল্যান্ড ক্রিকেট দলের পাকিস্তান সফরের সূচিতে নিয়ে যাওয়া হয়।
২০২১ সালের ৪ আগস্ট পাকিস্তান ক্রিকেট বোর্ড (পিসিবি) সফরের সূচি নিশ্চিত করে। ওডিআই ম্যাচগুলো অনুষ্ঠিত হত রাওয়ালপিন্ডি ক্রিকেট স্টেডিয়ামে এবং টি২০আই ম্যাচগুলো অনুষ্ঠিত হত লাহোরের গাদ্দাফি স্টেডিয়ামে।
সিরিজের প্রথম ম্যাচ শুরুর কিছুক্ষণ আগে পাকিস্তান ক্রিকেট বোর্ড নিশ্চিত করে যে নিরাপত্তা ব্যবস্থায় জটিলতার কারণে নিউজিল্যান্ড ক্রিকেট সিরিজের ম্যাচগুলো খেলতে অপারগতা প্রকাশ করায় পুরো সিরিজটিকে বাতিল ঘোষণা করা হয়েছে।
এ সিরিজটি বাতিল হওয়ার পরিপ্রেক্ষিতে ২০২৩ সালের এপ্রিল মাসে নিউজিল্যান্ড অতিরিক্ত একটি সিরিজ খেলতে পাকিস্তান সফর করবে বলে ২০২১ সালের ডিসেম্বর মাস উভয় দেশের বোর্ড নিশ্চিত করে।
দলীয় সদস্য
সিরিজের আগে পাকিস্তানের মোহাম্মদ নওয়াজ কোভিড-১৯-এ আক্রান্ত হন। নিউজিল্যান্ডের টম ব্লান্ডেল চোটের কারণে ওডিআই সিরিজ থেকে ছিটকে যান। তাঁর বদলি হিসেবে ড্যারিল মিচেলকে দলে নেয়া হয়।
কাঁটা মান্দার
thumb|right|250px|গাছের নিচে ঝরে পড়া কাঁটা মান্দার ফুল কাঁটা মান্দার হল বৃক্ষ জাতীয় সপুষ্পক উদ্ভিদ বিশেষ। এর (বৈজ্ঞানিক নাম: erythrina fusca)। এটি Fabaceae পরিবারের সদস্য। ইরিথ্রিনা গণভুক্ত উদ্ভিদ সমূহ একত্রে মান্দার বা মাদার নামে পরিচিত। বাংলাদেশে বেশ কয়েক প্রজাতির মান্দার গাছ দেখতে পাওয়া যায়। কাঁটা মান্দার গাছ পানিয়া মান্দার নামেও পরিচিত। বিশ্বকবি রবীন্দ্রনাথ ঠাকুর এই প্রজাতির উদ্ভিদের নাম পারিজাত রাখেন।
আবাসভূমি
thumb|right|250px|কাঁটা মান্দার গাছের কাণ্ডসহ পাতা বাংলা, গাঙ্গেয় সমভূমি অঞ্চল ও মায়ানমার এর আদি আবাস। বাংলাদেশে গাছটি বরিশাল, পটুয়াখালী, ভোলা, বরগুনা, কক্সবাজার, নোয়াখালী ও গঙ্গার নিম্ন এলাকায় বেশি দেখা যায়। দক্ষিণাঞ্চল ছাড়াও এটি বাংলাদেশের মধ্যাঞ্চলের একটি পরিচিত উদ্ভিদ।
বর্ণনা
thumb|right|250px|কাঁটা মান্দার গাছ এটি নরম কাণ্ডবিশিষ্ট বৃক্ষ। অসংখ্য কালো বর্ণের কাঁটা দ্বারা কাণ্ড পরিবেষ্টিত। শাখা-প্রশাখা ফ্যাকাশে ধূসর। বাকল গভীরভাবে ফাটা। পাতা সবুজ রঙের। দীর্ঘদিন পর হলদে হয়ে ঝরে পড়ে। শাখার আগায় ফুলের মঞ্জরি হয় এবং একটি মঞ্জরিতে একাধিক ফুল থাকে। বসন্তের শুরুতে ফাল্গুন মাসে গাছে ফুল আসে। ফুল টকটকে লাল (সিঁদুরে রঙ) এবং উজ্জ্বল বর্ণের, ৩.৪—৪.৩ সেন্টিমিটার লম্বা। ফল পড, পাকলে বহিত্বক ফেটে বীজ চারদিকে ছড়িয়ে পড়ে। বীজ কালো, বৃক্কাকার ও মসৃণ।
ব্যবহার
বাড়ির চারপাশে বেড়া দিতে, জ্বালানি কাঠ হিসেবে ও মাছের ঝাউ (পুকুর কিংবা নদীর অগভীর অংশে মাছ ধরার জন্য গাছের ডাল দিয়ে তৈরি আবাস) দেওয়ার কাজে এ গাছের ডাল ব্যবহার করা হয়। এছাড়াও দেশলাই তৈরিতে এই গাছ ব্যবহৃত হয়। পাকা তেঁতুল, সরিষার তেল ও মান্দারের লাল ফুল চটকিয়ে এক প্রকার চাটনি তৈরি করা হয়, যা বরিশাল এলাকায় ‘তেঁতুল বানানি’ নামে পরিচিত। কাঁটা মান্দার ফুল গ্রামের কিশোর-কিশোরীদের কাছে অতি প্রিয়। ফাল্গুন মাসে গো শালিক পাখি বাসা তৈরির জন্য এ গাছটিকে বেছে নেয়।
বংশবিস্তার
বীজের মাধ্যমে এই গাছের বংশবিস্তার হয়। এছাড়া কলমের মাধ্যমেও এর চারা তৈরি করা যায়। বুনো গাছ হওয়ার কারণে যত্ন করার প্রয়োজন হয় না। কাঁটা মান্দার স্বাদু পানি ও জোয়ার-ভাটা এলাকায় ভালো জন্মে। এরা জলের কাছের ঝোপঝাড়ে বেড়ে ওঠে এবং কেটে না ফেললে অনেক বছর বাঁচে।
বর্তমান অবস্থা
মেহগনি, শিশুসহ আগ্রাসী প্রজাতির গাছের কারণে এ গাছ ধীরে ধীরে গ্রামবাংলা থেকে হারিয়ে যাচ্ছে। তাছাড়া ইটের ভাটায় কাঠের জোগান ও দেশলাই তৈরিতে ব্যবহৃত হওয়ার কারণে পরিণত বয়সের কাঁটা মান্দার দেখা খুবই দুর্লভ।
আতাউল্লাহ আবু আম্মার জুনুনি
আতাউল্লাহ আবু আম্মার জুনুনি (Ataullah abu Ammar Jununi) সাধারণত আতাউল্লাহ বা আতা উল্লাহ নামেও পরিচিত। তিনি আরাকান রোহিঙ্গা স্যালভেশন আর্মি (ARSA) এর নেতা। এটি একটি রোহিঙ্গা বিদ্রোহী দল যা উত্তর রাখাইন রাজ্যে সক্রিয়। ARSA থেকে অনলাইনে প্রকাশিত হওয়া বিভিন্ন ভিডিওতে আতাউল্লাহ সামনে এসেছেন, যেখানে তিনি প্রেস বিবৃতি ও বক্তব্য দিয়েছেন।
প্রথম জীবন
আতাউল্লাহ জন্মগ্রহণ করেন পাকিস্তানের করাচিতে। তার পরিবার ছিল মিয়ানমারের রাখাইন রাজ্যে ধর্মীয় নির্যাতনের কারণে ১৯৬০ এর দশকে পাকিস্তানে পালিয়ে আসা একটি পরিবার। প্রথম জীবনে আতাউল্লাহ এর পরিবার সৌদি আরবের মক্কায় চলে যায়, এবং তিনি সেখানে একটি ইসলামী বিদ্যালয়ে পড়াশুনা করেন। পরে আতাউল্লাহ সেখানকার রোহিঙ্গা বিস্ফূরণের জন্য ইমাম হিসেবে কাজ করেন, যেখানে দেড় লক্ষ রোহিঙ্গা রয়েছে।
বিদ্রোহ
ইন্টারন্যাশনাল ক্রাইসিস গ্রুপ (ICG) একটি প্রতিবেদনে উল্লেখ করে এটি এই বিদ্রোহী দলের সদস্যদের সাক্ষাতকার নিয়েছে। এদের থিংক ট্যাংক বলেন এই দলের নেতার সৌদি আরবের সাথে ঘনিষ্ঠ সম্পর্ক রয়েছে। ২০১৬ সালের ডিসেম্বর মাসে প্রকাশিত আইসিজি প্রতিবেদন অনুসারে তিনি রাখাইন রাজ্যে হওয়া ২০১২ সালের রাখাইন রাজ্যের সাম্প্রদায়িক দাঙ্গা সংগঠনের কিছু দিন পর, সেই বছরেই সৌদি আরব ত্যাগ করেছেন। মায়ানমার সরকারের একটি প্রেস বিজ্ঞপ্তিতে দাবি করা হয়, আতাউল্লাহ পাকিস্তানে তালিবানের অধীনে ছয় মাস ধরে আধুনিক গেরিলা রণকৌশলের প্রশিক্ষণ নিয়েছে। আইসিজি প্রতিবেদনটি বলছে (যদিও নিশ্চিত করা যায়নি), তিনি পাকিস্তানে বা অন্য কোথাও গিয়েছিলেন, এরকম কিছু আলামত রয়েছে, সেই সাথে তিনি আধুনিক গেরিলা রণকৌশলের প্রশিক্ষণও গ্রহণ করেছেন। এই বিদ্রোহী দলের কয়েকজন সদস্য আইসিজি-কে এও বলেছে যে, রাখাইন রাজ্যে প্রত্যাবর্তনের পূর্বে তিনি লিবিয়াতে অতিরিক্ত প্রশিক্ষণও গ্রহণ করে থাকতে পারেন, কিন্তু তার সম্পর্কে অন্য বিষয়গুলো অনিশ্চিত।
২০১৬ সালের ৯ অক্টোবরে আতাউল্লাহ শত শত বিদ্রোহীকে বাংলাদেশ-মায়ানমার সীমান্তে নিয়ে আসেন, যেখানে তারা বর্মী সীমান্তের পুলিশ পোস্টে হামলা করে। এক সপ্তাহ পরে, আতাউল্লাহকে অনলাইনে একটি ভিডিওতে দেখা যায়, সেখানে তিনি এই হামলার দায় স্বীকার করেন।
আতাউল্লাহ ২০১৭ সালের ২৫ আগস্টে একটি দ্বিতীয় বড় ধরনের জঙ্গি হামলা সংগঠন করেন, যার ফলে ৭১ জনের মৃত্যু হয়।
নিশাদল
নিশাদল বা অ্যামোনিয়াম ক্লোরাইড একটি অজৈব যৌগ, যার রাসায়নিক সংকেত NH4Cl। এটি শ্বেতবর্ণের স্ফটিকীভূত লবণ, যেটি পানিতে অত্যন্ত দ্রবণীয়। অ্যামোনিয়াম ক্লোরাইডের দ্রবণ মৃদু অম্লীয়। অ্যামোনিয়াম ক্লোরাইডের প্রাকৃতিক ও খনিজ রূপভেদ স্যাল অ্যামোনিয়াক নামে অভিহিত হয়। কয়লা হতে প্রাপ্ত গ্যাসগুলোকে ঘনীভূত করে কয়লার স্তূপ পুড়িয়ে এটি উৎপন্ন করা হয়। আগ্নেয়গিরির জ্বালামুখের নিকটেও নিশাদল পাওয়া যায়। সার হিসেবে প্রধানত এটি ব্যবহার করা হয়। কয়েক প্রকার তরল পদার্থে সুগন্ধিকারক হিসেবেও নিশাদলের প্রয়োগ বিদ্যমান। হাইড্রোক্লোরিক এসিড ও অ্যামোনিয়ার বিক্রিয়ায় এটি উৎপন্ন হয়।
প্রস্তুতি
সোডিয়াম বাইকার্বনেট প্রস্তুতকারী সলভে বিক্রিয়ায় নিশাদল উৎপন্ন হয়:
যদিও বিক্রিয়াটি অ্যামেনিয়াম ক্লোরাইড উৎপাদনকারী প্রধান বিক্রিয়া, কোনো কোনো ক্ষেত্রে শিল্প কার্যক্রমে নির্গত অ্যামোনিয়ার পরিমাণ হ্রাসেও এটি ব্যবহৃত হয়।
বাণিজ্যিকভাবে অ্যামোনিয়া ও হাইড্রোজেন ক্লোরাইড (গ্যাস) হাইড্রোক্লোরিক এসিডের (তরল) বিক্রিয়ায় অ্যামোনিয়াম ক্লোরাইড তৈরি করা হয়। নিচে বিক্রিয়ার সাহায্যে এটি দেখানো হলো:
আগ্নেয়গিরিবেষ্টিত অঞ্চলে প্রচুর পরিমাণে অ্যামোনিয়াম ক্লোরাইড পাওয়া যায়। ধোঁয়া নির্গমনকারী জ্বালামুখের সন্নিকটে এটি স্ফটিকীভূত গঠনবিন্যাস লাভ করে। পানিতে এটি সহজেই দ্রবীভূত হয়।
প্রয়োগ
বিশ্বের ৯০% অ্যামোনিয়াম ক্লোরাইড উৎপাদনের প্রধান উদ্দেশ্য নাইট্রোজেনসমৃদ্ধ সার তৈরি করা। ক্লোরোঅ্যামোনিয়াম ফসফেট এরূপ সারের একটি উদাহরণ। এশিয়ায় একে সারের উপকরণ হিসেবে ব্যবহার করে চাল ও গম উৎপাদন করা হয়।
একদা সাদা ধোঁয়া উৎপাদনে এটি ব্যবহার করা হত। তবে পটাশিয়াম ক্লোরেটের সঙ্গে দ্বি-বিয়োজন প্রক্রিয়ায় অ্যামোনিয়াম ক্লোরেট উৎপন্ন করে ফেলায় এর ব্যবহার অত্যন্ত বিপজ্জনক বিবেচিত হয়।
টিনের প্রলেপন দেওয়া কিংবা গ্যালভানাইজেশন প্রক্রিয়ায়-ও নিশাদলের ব্যবহার দেখা যায়। সেক্ষেত্রে এটি ফ্লাস্ক হিসেবে ব্যবহৃত হয়। ধাতব অক্সাইডের সাথে অস্থিতিশীল ধাতব ক্লোরাইড উৎপন্ন করে এটি ধাতুর পৃষ্ঠতল পরিষ্কারে সাহায্য প্রদান করে।
বিক্রিয়া
নিশাদল তাপের সংস্পর্শে ঊর্ধ্বপাতিত হচ্ছে বলে মনে হলেও প্রকৃত অর্থে অ্যামোনিয়া ও হাইড্রোক্লোরিক এসিডে বিয়োজিত হয়:
অ্যামোনিয়াম ক্লোরাইড তীব্র ক্ষার সোডিয়াম হাইড্রোক্সাইডের সাথে বিক্রিয়া করে অ্যামোনিয়া গ্যাস উৎপন্ন করে। নিচে এটি বিক্রিয়ার মাধ্যমে দেখানো হলো:
একইভাবে, অ্যামোনিয়াম ক্লোরাইড ধাতব ক্ষারীয় কার্বনেটের সাথে বিক্রিয়া করে এবং অ্যামোনিয়া ও ক্ষারীয় ধাতব ক্লোরাইড উৎপন্ন করে। নিচে এটি দেখানো হলো:
অ্যামোনিয়াম ক্লোরাইডের ৫% জলীয় দ্রবণের PH (হাইড্রোজেন আয়নের ঘনমাত্রার ঋণাত্মক লগারিদম) মান ৪.৬ থেকে ৬.০।
ধাতব অ্যালকালোসিস বা ক্ষারকের আধিক্যজনিত শারীরিক সমস্যায় এটি অম্লসৃজক এজেন্ট হিসেবেও প্রযুক্ত হয়।
"স্যাল অ্যামোনিয়াক" রূপে অ্যামোনিয়াম ক্লোরাইড খাদ্যের স্বাদবর্ধনে ব্যবহৃত হয়। ইস্টের দৈহিক বৃদ্ধি ঘটিয়ে পাউরুটি উৎপাদনে নিশাদলের উল্লেখযোগ্য ভূমিকা পরিদৃষ্ট হয়। গবাদিপশুর খাদ্যরূপেও স্যাল অ্যামোনিয়াকের জনপ্রিয়তা বিদ্যমান।
নর্ডিক দেশগুলোতে সালমিয়াক নামক একটি জনপ্রিয় মিষ্টির স্বাদ বর্ধনে নিশাদল ব্যবহৃত হয়। নিশাদল ব্যবহারে বিস্কুট মুচমুচে হয়। "সালমিয়াক্কি কোসেনকোভা" নামক তরলে নির্যাস সৃষ্টিতেও এর প্রয়োগ রয়েছে। ইরান, তাজিকিস্তান, ভারত, পাকিস্তান ও আরব রাষ্ট্রগুলোতে জিলাপি ও সমুচা তৈরিতে এর ব্যবহার দেখা যায়।
রমণী গাভরু
নাং রমণী গাভরু বা রহমত বানু বেগম (জন্ম- আনুমানিক ১৬৫৬) আহোম চাওফা চুতাম্লা এবং পত্নী নাং পাখরি গাভরুর একমাত্র কন্যা, আহোম রাজ্যের রাজকুঁয়রী তথা মোগল সম্রাট মহম্মদ আজম শাহ-এর প্রথম পত্নী ছিলেন। সম্পর্কে তিনি লাচিত বরফুকন এবং লালুকসোলা বরফুকন-এর ভাগিনী। লালুকসোলা বরফুকন আজম শাহকে গুয়াহাটিতে করা ষড়যন্ত্রের বিরোধিতা করেছিলেন।
প্রারম্ভিক জীবন
জন্মসূত্রে রমণী গাভরু ছিলেন একজন আহোম কুঁয়রী। বাবা চাওফা চুতাম্লা এবং মা তামুলী কুঁয়রী পাখরি গাভরু। তিনি নাংচেং গাভরু এবং মাইনা গাভরু নামেও পরিচিত ছিলেন।
সম্পর্কে তিনি প্রসিদ্ধ আহোম প্রশাসক মোমাই তামুলী বরবরুয়া-এর ভাগিনী-নাতি এবং লাচিত বরফুকন এবং লালুকসোলা বরফুকন-এর ভাগিনী। এই দুজনে শরাইঘাটর যুদ্ধে অংশ নিয়ে রামসিংহ-এর অধীন মোগল সেনাকে পরাস্ত করে কামরূপ উদ্ধার করেছিলেন।
বিবাহ
যখন মীরজুমলা আসাম আক্রমণ করে জয়ধ্বজ সিংহকে পরাস্ত করেন তখন ১৬৬৩ সালে টিপামর ঘিলাখারী ঘাটে আহোম এবং মোগলদের সন্ধি হয়। সন্ধি মতে, জয়ধ্বজ সিংহ ছবছরের কন্যা রমণী গাভরু এবং টিপাম রাজার কন্যাকে মোগল হারেমে পাঠাতে মনস্থ করেন। মীরজুমলার মোগল বঙ্গের রজধানী ঢাকায় ফিরে যাওয়ার পথে রোগে পড়ে মৃত্যু হয়। তখন ঢাকার সুবেদার শায়েস্তা খান তাঁকে কিছুদিন দেখাশুনা করেন বলে অনুমান করা হয়। এই মতে ১৬৬৩ সালের ১৫ জানুয়ারিতে রমণী গাভরু ঔরঙ্গজেব-এর সভায় উপস্থিত হন। তাঁকে ইসলামে ধর্মান্তরিত করার পর রহমত বানু বেগম নাম দেওয়া হয়। ১৬৬৮ সালের ১৩ মে'ত তাঁকে পাঁচ বছর বয়সে দিল্লীতে আনুষ্ঠানিকভাবে ঔরংজেবের পুত্র মহম্মদ আজম শাহের সাথে (আজমতারা) ১,৮০,০০০ টাকার যৌতুকর সাথে বিয়ে দেওয়া হয়।
১৬৭১ সালে নতুন আহোম স্বর্গদেউ চক্রধ্বজ সিংহ-এর সেনা সেনাপতি লাচিত বরফুকন-এর নেতৃত্বে শরাইঘাটর যুদ্ধে গুয়াহাটি উদ্ধার করেন।
কয়েক বছর পর লাচিতের ভাই লালুকসোলা বরফুকন গুয়াহাটিকে মোগলদের হাতে ছেড়ে দিয়ে এর বিনিময়ে রাজা হওয়ার ষড়যন্ত্র করেন। সেই সময় রমণী গাভরুর স্বামী আজমতারা বঙ্গের সুবেদার হয়েছিলেন। এই কথা রমণী গাভরু বেগম হওয়ার পর মামা লালুকসোলাকে চিঠি লিখে এমন প্রতারণা না করতে সাবধানবাণী দেন। অবশ্য লালুকসোলা রমণী গাভরুর এই সাবধানবাণী প্রত্যাখ্যান করেন।
ঐতিহ্য
বুরঞ্জীসমূহে মোগলদের হাতে ছেড়ে দেয়া ছসড়া রমণী গাভরুর বিষয়ে বেশি তথ্য নেই। বুরঞ্জীবিদ সূর্যকুমার ভূঞা নতুন তথ্য এবং কল্পনার সহায়তা নিয়ে ১৯৫১ সালে "রমণী গাভরু" নামের একটি জীবনী প্রকাশ করেন।
ঢাকা-এর লালবাগ দুর্গের মধ্যে "পরী বিবির সমধি" নামের এক স্মারক আছে। একাংশ ইতিহাসবিদ এটি বঙ্গের সুবেদার শায়েস্তা খানের বড়ো কন্যা বিবি পরীর সমাধি বলেন। অন্য একাংশের মতে এটি রমণী গাভরুর সমাধি, এবং সেইজন্যই সমাধির স্থাপত্যে প্রাক্‌-মুসলিম শৈলী দেখতে পাওয়া যায়।
সারথি
মহাভারতে, কৃষ্ণ প্রাথমিকভাবে পাণ্ডব ও কৌরবদের শান্তির পরামর্শ দিয়েছিলেন, দুটি ঘনিষ্ঠভাবে সম্পর্কিত পরিবার যারা উত্তর ভারতের কুরু রাজ্যের জন্য যুদ্ধ করতে বেছে নিয়েছিল। অবশেষে পাণ্ডবদের পাশে থেকে, তিনি পাণ্ডবদের সর্বশ্রেষ্ঠ তীরন্দাজ অর্জুনের কাছে সারথি হিসেবে তার সেবা প্রদান করেছিলেন। এইভাবে কৃষ্ণকে পার্থসারথি উপাধি দেওয়া হয়, যা "পার্থের সারথি" (অর্জুনের অন্য নাম) বা সনাতন সারথি "অনন্ত সারথি"-এ অনুবাদ করে। ভগবদ্গীতা, অনেক ঐতিহ্যের দ্বারা হিন্দুধর্মের সবচেয়ে গুরুত্বপূর্ণ ধর্মীয় পাঠ্য হিসাবে বিবেচিত, প্রকৃত যুদ্ধ শুরু হওয়ার ঠিক আগে কৃষ্ণ, সারথি ও অর্জুনের মধ্যে কথোপকথন রয়েছে, যেখানে কৃষ্ণ অর্জুনকে ধর্মের নীতিতে নির্দেশ দেন তার নিজের আত্মীয়দের বিরুদ্ধে যুদ্ধ করতে তার দ্বিধান্বিত প্রতিক্রিয়ায়।
প্রতীকীবাদ
হিন্দুধর্মে, প্লেটোর দর্শনের সাথে সামঞ্জস্যপূর্ণ, ব্যক্তি, ঘোড়া ও অংশগুলির গতিশীল মিথস্ক্রিয়া "জোয়ালে বাঁধা," "লাগাম" ও "আবদ্ধ" একত্রে, আত্মা বা "স্ব" এর রূপক হিসেবে কাজ করে এবং এর সাথে এর সম্পর্ক ইন্দ্রিয় ও শরীর। "আত্মকে রথের অধিপতি (আত্মনাম রথিনাম বিদ্ধি) এবং দেহকে সত্যই রথরূপে জানুন, বুদ্ধিকে সারথি (বুদ্ধম তু সারধিম বিদ্ধি) এবং মনকে (মনস) সত্যই লাগাম হিসাবে জানুন। ইন্দ্রিয়, তারা বলে, ঘোড়া....যে রথের চালকের (বিন্যানসারথির) জ্ঞান রাখে এবং তার মনের লাগাম নিয়ন্ত্রণ করে, সে যাত্রার শেষ প্রান্তে পৌঁছে যায়, সর্বব্যাপ্তের পরম আবাস।"
- ''কঠ উপনিষদ, ১.৩.৩-৪
মহাভারতের স্ত্রী পর্ব-এ, বিদুর তার শোকাহত ভাই ধৃতরাষ্ট্রকে রথ ও সারথির রূপক প্রদানের মাধ্যমে সংসারের ধারণাটি ব্যাখ্যা করেছেন। "জীবদেহ রথ; সত্ত্ব তার সারথিকে ডাকে; ইন্দ্রিয় তার ঘোড়া কল; কর্মের মানসিক অঙ্গ (কর্মবুদ্ধি) হল লাগাম। যে কেউ সেই ছুটে চলা ঘোড়দৌড়ের পিছু নেয়, সে সংসারের চক্রে চাকার মতো ঘুরে বেড়ায়। যে কেউ তাদের বুদ্ধি দিয়ে বাধা দেয়, সেই নিরোধক/সারথি (যন্ত্র) ফিরে আসে না। এই রথ, যার দ্বারা জ্ঞানীরা বিভ্রান্ত হয়, তাকে অবশ্যই নিয়ন্ত্রণ করতে হবে .... সংযম, ত্যাগ ও সতর্কতা (দমস্ত্যগো প্রমদস্ক), এই তিনটি ব্রহ্মের ঘোড়া। যে ব্যক্তি এই আধ্যাত্মিক রথে (মনসে রথী) দৃঢ় থাকে এবং নৈতিকতার লাগাম দিয়ে (সেই ঘোড়দৌড়ের সাথে) যুক্ত হয়, মৃত্যুভয় ত্যাগ করে, হে মহারাজ, সে ব্রহ্মলোকে প্রাপ্ত হয়।"
- বেদব্যাস, স্ত্রী পর্ব, মহাভারত, ১১.৪.১, ৫.২
বসন্ত ভাটোল
বসন্ত ভাটোল দ্বাদশ বিধানসভায় গুজরাটের দন্ত আসন থেকে বিধানসভার সদস্য নির্বাচিত হয়েছিলেন।
অভ্যাস (হিন্দু দর্শন)
অভ্যাস, হিন্দুধর্মে, একটি আধ্যাত্মিক অনুশীলন যা দীর্ঘ সময় ধরে নিয়মিত ও ক্রমাগত অনুশীলন করা হয়। এটি মহান ঋষি পতঞ্জলি তাঁর যোগসূত্রে এবং ভগবদ্গীতায় ভগবান কৃষ্ণ বৈরাগ্য সহ মনকে নিয়ন্ত্রণ করার একটি অপরিহার্য উপায় হিসাবে নির্ধারণ করেছেন।